Kolégium rektora

26. 06. 2019

**Návrh Dodatku č. 1 k smernici rektora 1/2017-SR**

**Pravidlá podpory študentských organizácií**

**Slovenskej technickej univerzity v Bratislave**

Predkladá: **doc. Ing. Monika Bakošová, PhD.**

prorektorka

Vypracoval: **doc. Ing. Monika Bakošová, PhD.**

prorektorka

**Mgr. Marianna Michelková**

ÚVaSŠ

Zdôvodnenie: v súlade s článkom 5 bod 1 smernice rektora číslo 1/2017-SR zo dňa 11. 04. 2017 Pravidlá podpory študentských organizácií Slovenskej technickej univerzity v Bratislave. Materiál bol prerokovaný na zasadnutí Vedenia STU dňa 05. 06. 2019.

Návrh uznesenia: Kolégium rektora STU schvaľuje materiál: „Návrh Dodatku č. 1 k smernici rektora 1/2017-SR Pravidlá podpory študentských organizácií Slovenskej technickej univerzity v Bratislave“

1. bez pripomienok
2. s pripomienkami

**Dodatok číslo 1**

**k smernici rektora**

číslo 1/2017-SR zo dňa 11. 04. 2017

**Pravidlá podpory študentských organizácií**

**Slovenskej technickej univerzity v Bratislave**

Dátum: xx. 06. 2019

**Slovenská technická univerzita v Bratislave, Vazovova 5, Bratislava**

V Bratislave xx. 06. 2019

Rektor Slovenskej technickej univerzity v Bratislave (ďalej len STU“) v súlade s článkom 5 bod 1 smernice rektora číslo 1/2017-SR Pravidlá podpory študentských organizácií Slovenskej technickej univerzity v Bratislave zo dňa 11. 04. 2017

**Vydáva**

nasledovný

**Dodatok číslo 1**

k smernici rektora číslo 1/2017-SR zo dňa 11. 04. 2017

**Pravidlá podpory študentských organizácií Slovenskej technickej univerzity v Bratislave**

(ďalej len „dodatok číslo 1 k smernici rektora“)

**Článok I.**

Smernica rektora číslo 1/2017-SR Pravidlá podpory študentských organizácií Slovenskej technickej univerzity v Bratislave zo dňa 11. 04. 2017 (ďalej len „smernica rektora“) sa mení a dopĺňa takto:

1. V článku 1 bode 1) písm. a) znie:

„a) pravidlá priamej podpory činnosti a rozvoja študentských organizácií STU a ich aktivít realizovaných v prospech STU a jej študentov (ďalej len „podpora pre študentské organizácie“),“.

1. V článku 1 bode 1) písm. b) sa čiarka na konci nahrádza bodkou.
2. V článku 1 bode 1) sa vypúšťa písm. c).
3. V článku 1 bod 2) znie:

„2) Program podpory pre študentské organizácie je financovaný v súlade so všeobecne záväznými právnymi predpismi, a to formou spolufinancovania aktivít príslušnej študentskej organizácie v súlade s bodom 1 písm. a) tohto článku.“.

1. V článku 2 bode 1) za slová „študenti STU“ sa vkladajú slová „a ich činnosť a aktivity slúžia najmä pre STU a študentov STU“.
2. V článku 2 bode 2) sa slovo „osoba“ nahrádza slovami „študentská organizácia“, za slovo „ktorá“ sa vkladajú slová „vie preukázať skutočnosti uvedené v bode 1 tohto článku, a informácia o nej“ a slovo „web“ sa nahrádza slovom „webovom“.
3. Článok 2 sa dopĺňa bodom 3), ktorý znie:

„3) Za poskytnutie informácií pre zverejnenie podľa bodu 2 tohto článku zodpovedá študentská organizácia.“.

1. V článku 3 bode 1) sa slovo „web“ nahrádza slovom „webovom“.
2. V článku 3 bod 2) znie:

„2) Návrhy je možné predkladať v termíne do 31. marca (vrátane) príslušného kalendárneho roka (prvé kolo) a v termíne do 30. septembra (vrátane) príslušného kalendárneho roka (druhé kolo), pričom výzva musí byť zverejnená najneskôr dva mesiace pred termínom na predkladanie návrhov. Návrhy sa doručujú na útvar vzdelávania a starostlivosti o študentov Rektorátu STU podpísané štatutárnym zástupcom príslušnej študentskej organizácie.“.

1. V článku 3 bode 3) písm. a) znie:

„a) cieľ a zámer, v ktorom sa uvedie najmä účel, výhodnosť, opodstatnenosť, efektívnosť pre STU ako poskytovateľa podpory, pre študentskú organizáciu ako navrhovateľa a tiež pre študentov STU,“.

1. V článku 3 bode 3) písm. c) sa vypúšťajú slová „ak je to možné,“.
2. V článku 3 bode 3) písm. d) znie:

„d) kontaktná osoba, ktorá bude oprávnená za študentskú organizáciu konať v prípade schválenia návrhu na podporu.“.

1. V článku 4 bod 1) znie:

„1) Rektor po posúdení vo vedení STU schváli úspešné návrhy študentských organizácií a výšku podpory, ktorá im bude poskytnutá. Rektor má právo neschváliť žiaden z predložených návrhov.“.

1. V článku 4 bode 2) sa slová „Rozhodnutie rektora o prijatí“ nahrádzajú slovami „Oznámenie o schválení“ a slovo „web“ sa nahrádza slovom „webovom“.
2. V článku 4 bod 3) znie:

„3) Študentská organizácia, ktorej bol schválený návrh v prvom kole, si môže svoj nárok na poskytnutie podpory uplatniť do 1. júla príslušného kalendárneho roka, v ktorom bol návrh schválený. Študentská organizácia, ktorej bol schválený návrh v druhom kole, si môže svoj nárok na poskytnutie podpory uplatniť do 10. decembra príslušného kalendárneho roka, v ktorom bol návrh schválený.“.

1. V článku 4 sa vypúšťa bod 4).
2. V článku 5 bode 2) sa za slovo „riadia“ vkladajú slová „všeobecne záväznými“ a slová „darovanie hnuteľnej veci (najmä Občiansky zákonník) a“ sa nahrádzajú slovom „najmä“.

**Článok II.**

1. Ostatné ustanovenia smernice rektora zostávajú nedotknuté.
2. Dodatok číslo 1 k smernici rektora tvorí neoddeliteľnú súčasť smernice rektora.
3. Dodatok číslo 1 k smernici rektora nadobúda účinnosť dňom 1. júl 2019.

..................................................

prof. Ing. Miroslav Fikar, DrSc.

rektor